# 2000 AD

2000 AD és una revista setmanal de còmics anglesa, publicada per primera volta el 26 de febrer de 1977. Al llarg de més de dos mil números, la revista ha publicat sèries com A.B.C. Warriors, The Ballad of Halo Jones d'Alan Moore, Judge Dredd, Rogue Trooper o Sláine de Simon Bisley.

## Cronologia

El primer editor de la revista fon Pat Mills, que s'encarregà de quasi tota la faena, inclòs el procés creatiu dels còmics, ja que n'editava les històries i en guionitzà alguna com Nemesis: Terror Tube, dibuixada per Kevin O'Neill; Richard Burton fon l'editor entre 1987 i 1994, encara que coneixia la revista des d'abans de la seua gènesi, ja que publicava un fanzine intitulat Comic Media News i coneixia Bolland i Gibbons; el neozelandés David Bishop en fon l'editor més jove (amb vint-i-quatre anys) quan s'encarregà de la capçalera el 1996, que llavors Fleetway estigué a punt de tancar-la, i fins a l'any 2000, quan la comprà Rebellion; llavors Andy Diggle assumí el càrrec fins 2001 i, en desembre d'eixe any, el seu assistent Matt Smith ascendí a editor alhora que mudaren la redacció de Londres a Oxford.
Per al número 2.000, publicat en setembre del 2016, l'editor Matt Smith contactà un any abans amb autors que ja havien publicat en 2000 AD com Brian Bolland, Mick McMahon, O'Neill o Dave Gibbons per a què participaren en l'especial: Gibbons, que no hi havia fet res des del 1987, fon el primer en lliurar la seua col·laboració.

## Continguts

Sèries publicades :
| A. | Títol | Guió | Artistes | Altres |
| 1977 | Judge Dredd | Wagner | Ezquerra |
| 1983 | Sláine | Pat Mills | Angela Kincaid | Bisley |
Algunes de les sèries més populars de la revista són:
* Sinister Dexter (Dan Abnett i David Millgate, 1995)
* Judge Anderson: Psi-Division (John Wagner i Brian Bolland)
* Rogue Trooper (Gerry Finley-Day i Dave Gibbons, 1981)
* Zenith (Grant Morrison, Steve Yeowell i Brendan McCarthy, 1987)
* D.R. & Quinch (Alan Moore i Alan Davis, 1981)
* The Ballad of Halo Jones (Alan Moore i Ian Gibson)
* Strontium Dog (John Wagner i Carlos Ezquerra)
* ABC Warriors (Pat Mills, Kevin O'Neill, Mike McMahon i Brendan McCarthy)
* Nikolai Dante (Robbie Morrison i Simon Fraser, 1997)
* Tharg's Future Shocks (div. autors)

## Referències

* ↑ David Barnett. «40 years of 2000AD: looking back on the future of comic books» (en anglés). The Guardian, 26-02-2017. [Consulta: 10 abril 2019].
* ↑ Graeme McMillan. «10 Collections to Help Catch Up On '2000 AD's' First 2,000 Issues» (en anglés). The Hollywood Reporter, 28-09-2016. [Consulta: 10 abril 2019].
* ↑ Chris Sims. «The best stories from 2000 issues of ‘2000 AD,’ from the editors that brought you Thrillpower» (en anglés). Comics Alliance, 28-09-2016. [Consulta: 20 maig 2019].
* ↑ Graeme McMillan «Thrill-Power Overload: Celebrating 2000 Issues of Groundbreaking British Anthology '2000 AD'» (en anglés). The Hollywood Reporter, 28-09-2016 [Consulta: 11 abril 2019].
* ↑ Tim Webber. «2000 AD: 12 Series Every Comic Fan Should Know» (en anglés). Comic Book Reader, 28-09-2016. [Consulta: 15 abril 2019].
* ↑ Germán Perrotta. «2000 AD: el futuro llegó hace rato» (en castellà). Malditos Nerds, 06-03-2017. Arxivat de l'original el 27 de maig 2019. [Consulta: 27 maig 2019].